CELEX: 32015D1056
Language: sl
Date: 2015-06-30 00:00:00
Title: Izvedbeni sklep Komisije (EU) 2015/1056 z dne 30. junija 2015 o neskladnosti določenih ciljev, vključenih v nacionalni načrt ali načrt funkcionalnega bloka zračnega prostora, ki ju je Švica predložila v skladu z Uredbo (ES) št. 549/2004 Evropskega parlamenta in Sveta, z vseevropskimi cilji uspešnosti za drugo referenčno obdobje in o določitvi priporočil za revizijo navedenih ciljev (notificirano pod dokumentarno številko C(2015) 4407) (Besedilo velja za EGP)

2.7.2015   
            
            
               SL
            
            
               Uradni list Evropske unije
            
            
               L 171/18
            
         IZVEDBENI SKLEP KOMISIJE (EU) 2015/1056
   z dne 30. junija 2015
   o neskladnosti določenih ciljev, vključenih v nacionalni načrt ali načrt funkcionalnega bloka zračnega prostora, ki ju je Švica predložila v skladu z Uredbo (ES) št. 549/2004 Evropskega parlamenta in Sveta, z vseevropskimi cilji uspešnosti za drugo referenčno obdobje in o določitvi priporočil za revizijo navedenih ciljev
   
      
         (notificirano pod dokumentarno številko C(2015) 4407)
      
   
   (Besedilo v francoskem, italijanskem in nemškem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Sporazuma med Evropsko skupnostjo in Švicarsko konfederacijo o zračnem prometu (v nadaljnjem besedilu: Sporazum) (1),
   ob upoštevanju Uredbe (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (2), kakor je vključena v Sporazum, in zlasti člena 11(3)(c) Uredbe,
   ob upoštevanju naslednjega:
   
               (1)
            
            
               V skladu z Uredbo (ES) št. 549/2004, kakor je vključena v Sporazum, morajo države članice in Švica sprejeti nacionalne načrte ali načrte funkcionalnih blokov zračnega prostora (v nadaljnjem besedilu: FAB), vključno z obvezujočimi nacionalnimi cilji ali cilji na ravni FAB, pri čemer morajo zagotoviti skladnost z vseevropskimi cilji uspešnosti. Poleg tega navedena uredba določa, da mora Komisija oceniti skladnost navedenih ciljev na podlagi meril za oceno iz člena 11(6)(d) in da se lahko odloči za izdajo priporočil, če ugotovi, da navedena merila niso bila izpolnjena. Podrobna pravila v zvezi s tem so bila določena v Izvedbeni uredbi Komisije (EU) št. 390/2013 (3).
            
         
               (2)
            
            
               Vseevropski cilji uspešnosti na ključnih področjih uspešnosti glede varnosti, okolja, zmogljivosti in stroškovne učinkovitosti za drugo referenčno obdobje (2015–2019) so bili sprejeti z Izvedbenim sklepom Komisije 2014/132/EU (4).
            
         
               (3)
            
            
               Švica je 30. junija 2014 Komisiji predložila načrt izvedbe na ravni FAB, v tem primeru gre za funkcionalni blok zračnega prostora (FAB) Srednje Evrope (v nadaljnjem besedilu: FABEC). Komisija je pri svoji oceni upoštevala informacije, predložene v načrtu izvedbe.
            
         
               (4)
            
            
               Organ za oceno uspešnosti, ki je v skladu s členom 3 Izvedbene uredbe (EU) št. 390/2013 zadolžen za pomoč Komisiji pri izvajanju načrta izvedbe, je Komisiji 7. oktobra 2014 predložil uvodno poročilo o oceni, 15. decembra 2014 pa posodobljeno različico navedenega poročila. Poleg tega je Komisija od organa za oceno uspešnosti prejela poročila, ki temeljijo na informacijah nacionalnih nadzornih organov o spremljanju načrtov izvedbe in ciljev, predloženih v skladu s členom 18(4) Izvedbene uredbe (EU) št. 390/2013.
            
         
               (5)
            
            
               Za ključno področje uspešnosti glede zmogljivosti je bila v skladu z načeli iz točke 4 Priloge IV k Izvedbeni uredbi (EU) št. 390/2013 ocenjena skladnost ciljev, ki jih je predložila Švica, kakor je določeno v načrtu izvedbe FABEC, za zamudo upravljanja pretoka zračnega prometa (ATFM) na zračni poti, pri čemer so se uporabile ustrezne referenčne vrednosti FAB za zmogljivost, ki (če se uporabijo) na ravni Unije zagotavljajo, da je izpolnjen vseevropski cilj uspešnosti, izračuna jih upravitelj omrežja, določene pa so v najnovejši različici načrta delovanja omrežja (2014–2018/2019) iz junija 2014. Navedena ocena je pokazala, da navedeni cilji niso v skladu z ustreznimi referenčnimi vrednostmi in zato niso skladni z ustreznim vseevropskim ciljem uspešnosti.
            
         
               (6)
            
            
               Za ključno področje uspešnosti glede stroškovne učinkovitosti so bili v skladu z načeli iz točke 5 v povezavi s točko 1 Priloge IV k Izvedbeni uredbi (EU) št. 390/2013 ocenjeni cilji, izraženi v ugotovljenih stroških na enoto na zračni poti, ki jih je predložila Švica, kakor je določeno v načrtu izvedbe FABEC, ob upoštevanju trenda ugotovljenih stroškov na enoto na zračni poti v drugem referenčnem obdobju ter v skupnem času prvega in drugega referenčnega obdobja (2012–2019), števila enot storitev (napovedi glede prometa) in ravni ugotovljenih stroškov na enoto na zračni poti v primerjavi z državami članicami s podobnim delovnim in gospodarskim okoljem. Navedena ocena je pokazala, da navedeni cilji niso skladni z ustreznim vseevropskim ciljem uspešnosti iz razlogov, navedenih v nadaljevanju.
            
         
               (7)
            
            
               Cilji Švice temeljijo na načrtovanem zmanjšanju ugotovljenih stroškov na enoto na zračni poti v drugem referenčnem obdobju v povprečju le za 1,0 % na leto. To je precej nižje od ciljnega zmanjšanja povprečnih ugotovljenih stroškov na enoto na zračni poti na ravni Unije v drugem referenčnem obdobju (– 3,3 % na leto). Poleg tega se načrtovani ugotovljeni stroški na enoto na zračni poti v skupnem času prvega in drugega referenčnega obdobja ne zmanjšujejo v skladu s trendom na ravni Unije (– 0,6 % v primerjavi z – 1,7 %). Cilj za leto 2019 poleg tega temelji na načrtovanih ugotovljenih stroških na enoto na zračni poti v letu 2019, ki so bistveno višji (+ 26,6 %) od povprečnih ugotovljenih stroškov na enoto na zračni poti v državah članicah s podobnim delovnim in gospodarskim okoljem, kot ga ima Švica, in so za okoli 41 % višji od vseevropskega cilja uspešnosti v letu 2019.
            
         
               (8)
            
            
               Zato je primerno, da Komisija izda priporočila o potrebnih ukrepih, ki jih mora Švica sprejeti za zagotovitev, da njen nacionalni nadzorni organ predlaga revidirane cilje uspešnosti, ki odpravljajo neskladnosti, ugotovljene v tem sklepu. V skladu z Uredbo (ES) št. 549/2004 in Izvedbeno uredbo (EU) št. 390/2013 mora Švica nato sprejeti revidirane cilje uspešnosti in jih Komisiji priglasiti v štirih mesecih po uradnem obvestilu o tem sklepu.
            
         
               (9)
            
            
               Da bi se odpravile neskladnosti v zvezi s ključnim področjem uspešnosti glede zmogljivosti, bi bilo treba zagotoviti, da so revidirani cilji uspešnosti vsaj v skladu z referenčnimi vrednostmi FAB za zmogljivost, določenimi v načrtu delovanja omrežja. Pri reviziji navedenih ciljev uspešnosti bi bilo treba upoštevati sanacijske ukrepe ali ukrepe za zmanjšanje tveganja, katerih namen je zagotoviti, da se upoštevajo ustrezne referenčne vrednosti FAB, določene v načrtu delovanja omrežja.
            
         
               (10)
            
            
               Da bi se odpravile neskladnosti, povezane s ključnim področjem uspešnosti glede stroškovne učinkovitosti, bi bilo treba cilje uspešnosti glede stroškovne učinkovitosti, ki jih je določila Švica in so izraženi v ugotovljenih stroških na enoto na zračni poti, popraviti navzdol, tako da bodo v skladu z zmanjšanjem povprečnih ugotovljenih stroškov na enoto na zračni poti na ravni Unije v drugem referenčnem obdobju ter v skupnem času prvega in drugega referenčnega obdobja.
            
         
               (11)
            
            
               Poleg tega bi bilo treba pri reviziji ciljev uspešnosti glede stroškovne učinkovitosti revidirati tudi ustrezne napovedi glede prometa, na katerih navedeni cilji temeljijo. Za Švico bi bilo treba glede na povečan promet v letu 2014 povečati napovedane enote storitev v drugem referenčnem obdobju.
            
         
               (12)
            
            
               Komisija se je v skladu s členom 14(3) Izvedbene uredbe (EU) št. 390/2013 in členom 19(2) Sporazuma posvetovala s Švico o priporočilih iz tega sklepa.
            
         
               (13)
            
            
               Ukrepi iz tega sklepa so v skladu z mnenjem Odbora za enotno evropsko nebo –
            
         SPREJELA NASLEDNJI SKLEP:
   Člen 1
   Cilji uspešnosti na ključnih področjih uspešnosti glede zmogljivosti in stroškovne učinkovitosti, vključeni v načrt izvedbe FABEC, ki ga je Švica predložila v skladu z Uredbo (ES) št. 549/2004, kakor je vključena v Sporazum, ter navedeni v Prilogi, niso skladni z vseevropskimi cilji uspešnosti za drugo referenčno obdobje iz Izvedbenega sklepa 2014/132/EU.
   Člen 2
   Švica glede FABEC sprejme potrebne ukrepe za zagotovitev, da njen nacionalni nadzorni organ v skladu s členoma 3 in 4 predlaga revidirane cilje uspešnosti na ključnih področjih uspešnosti glede zmogljivosti in stroškovne učinkovitosti.
   Člen 3
   Cilji uspešnosti na ključnem področju uspešnosti glede zmogljivosti, ki jih je Švica predložila glede FABEC, se popravijo navzdol. Navedeni cilji so vsaj v skladu z ustreznimi referenčnimi vrednostmi FAB, določenimi v načrtu delovanja omrežja. Pri reviziji navedenih ciljev uspešnosti se upoštevajo sanacijski ukrepi ali ukrepi za zmanjšanje tveganja, katerih namen je zagotoviti, da se upoštevajo ustrezne referenčne vrednosti FAB, določene v načrtu delovanja omrežja.
   Člen 4
   Cilji uspešnosti na ključnem področju uspešnosti glede stroškovne učinkovitosti, izraženi v ugotovljenih stroških na enoto na zračni poti, ki jih je Švica predložila glede FABEC, se popravijo navzdol na raven, ki je v skladu z zmanjšanjem povprečnih ugotovljenih stroškov na enoto na zračni poti na ravni Unije v drugem referenčnem obdobju ter v skupnem času prvega in drugega referenčnega obdobja. Navedeni popravek navzdol vključuje zmanjšanje ugotovljenih stroškov na zračni poti v drugem referenčnem obdobju in revizijo napovedi prometa, izražene v enotah storitev.
   Člen 5
   Ta sklep je naslovljen na Švicarsko konfederacijo.
   
      V Bruslju, 30. junija 2015
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 114, 30.4.2002, str. 73.
   
      (2)  UL L 96, 31.3.2004, str. 1.
   
      (3)  Izvedbena uredba Komisije (EU) št. 390/2013 z dne 3. maja 2013 o določitvi načrta izvedbe za navigacijske službe zračnega prometa in funkcije omrežja (UL L 128, 9.5.2013, str. 1).
   
      (4)  Izvedbeni sklep Komisije 2014/132/EU z dne 11. marca 2014 o vzpostavitvi vseevropskih ciljev uspešnosti za mrežo za upravljanje zračnega prometa in mejnih vrednosti opozarjanja za drugo referenčno obdobje 2015–2019 (UL L 71, 12.3.2014, str. 20).
   
      PRILOGA
      
         Cilji uspešnosti na ključnih področjih uspešnosti glede zmogljivosti in stroškovne učinkovitosti, vključeni v nacionalni načrt ali načrt funkcionalnega bloka zračnega prostora, ki ju je Švica predložila v skladu z Uredbo (ES) št. 549/2004, za katere je bilo ugotovljeno, da niso skladni z vseevropskimi cilji uspešnosti za drugo referenčno obdobje
      
      KLJUČNO PODROČJE USPEŠNOSTI GLEDE ZMOGLJIVOSTI
      Zamuda upravljanja pretoka zračnega prometa (ATFM) na zračni poti v min./let
      
                  DRŽAVA ČLANICA
               
               
                  FAB (funkcionalni blok zračnega prostora)
               
               
                  CILJ FAB GLEDE ZMOGLJIVOSTI NA ZRAČNI POTI
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgija/Luksemburg]
                  
               
               
                  FABEC
               
               
                  0,48
               
               
                  0,49
               
               
                  0,48
               
               
                  0,47
               
               
                  skladen (0,43)
               
            
                  
                     [Francija]
                  
               
            
                  
                     [Nemčija]
                  
               
            
                  
                     [Nizozemska]
                  
               
            
                  Švica
               
            KLJUČNO PODROČJE USPEŠNOSTI GLEDE STROŠKOVNE UČINKOVITOSTI
      Legenda:
      
                  Oznaka
               
               
                  Točka
               
               
                  Enote
               
            
                  (A)
               
               
                  ugotovljeni stroški na zračni poti skupaj
               
               
                  (v nominalni vrednosti in nacionalni valuti)
               
            
                  (B)
               
               
                  stopnja inflacije
               
               
                  (%)
               
            
                  (C)
               
               
                  indeks inflacije
               
               
                  (100 = 2009)
               
            
                  (D)
               
               
                  ugotovljeni stroški na zračni poti skupaj
               
               
                  (v realnih cenah iz leta 2009 in nacionalni valuti)
               
            
                  (E)
               
               
                  enote preletnih storitev skupaj
               
               
                  (TSU)
               
            
                  (F)
               
               
                  ugotovljeni stroški na enoto na zračni poti (DUC)
               
               
                  (v realnih cenah iz leta 2009 in nacionalni valuti)
               
            FABEC
      
                  Območje zaračunavanja: Švica; valuta: CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  155 368 493
               
               
                  156 819 377
               
               
                  158 799 337
               
               
                  159 144 368
               
               
                  160 894 397
               
            
                  (B)
               
               
                  0,5 %
               
               
                  1,0 %
               
               
                  1,0 %
               
               
                  1,0 %
               
               
                  1,0 %
               
            
                  (C)
               
               
                  100,8
               
               
                  101,8
               
               
                  102,8
               
               
                  103,9
               
               
                  104,9
               
            
                  (D)
               
               
                  154 139 443
               
               
                  154 038 465
               
               
                  154 438 925
               
               
                  153 242 061
               
               
                  153 393 253
               
            
                  (E)
               
               
                  1 418 755
               
               
                  1 428 660
               
               
                  1 440 060
               
               
                  1 454 424
               
               
                  1 470 383
               
            
                  
                     (F)
                  
               
               
                  
                     108,64
                  
               
               
                  
                     107,82
                  
               
               
                  
                     107,24
                  
               
               
                  
                     105,36
                  
               
               
                  
                     104,32